stanford-oval/wikipedia huggingface dataset:
ג'ון מטסומוטו
קריירת משחק

בשנת 2002 מטסומוטו הטביע את חותמו בתעשיית המשחק כששיחק את שין סָאוואדַה בסדרת הדרמה המבוססת על מנגה בשם Gokusen, תפקיד שזיכה אותו בפרס "השחקן המשנה הטוב ביותר" (Best Supporting Actor) בתחרות פרסי אקדמיית הדרמה הטלוויזיונית ה-44.
בשנת 2003, שיחק מטסומוטו את התפקיד של "מוֹמוֹ" - טאקֵשי גוֹדַה בסדרת הדרמה Kimi wa Petto ("אתה חיית המחמד שלי"), בתור בחור חסר בית שמאומץ על ידי עיתונאית מצליחה בתור חיית המחמד שלה.
שנה לאחר מכן, הוא כתב שיר שנקרא "La Familia" כמחווה ליום השנה החמישי של ARASHI, וביצע אותו בהופעת "Iza Now". בשנת 2005 הוא הצטלם בסרט שמבוסס על המאגנה אני אוהב את אחותי הקטנה.
בשנת 2005, מטסומוטו שיחק את תפקידו של טְסוּקַאסַה דוֹמִיוֹגִ'י, מנהיגה של F4, בסדרת דרמה המבוססת על מנגה ואנימה פופולריות בשם Hana Yori Dango, שעונתה הראשונה עלתה לאוויר ב-21 באוקטובר 2005 ונסתיימו שידוריה ב-16 בדצמבר 2005. לאור ההצלחה הרבה והיותה הדרמה המצליחה ביותר של חורף 2005, הופקה עונה שנייה לסדרה שעלתה לאוויר בתחנת הטלוויזיה Tokyo Broadcasting System - TBS. בשנת 2008 יצא סרט לסדרה, בו שיחק מטסומוטו את אותו התפקיד.
בקיץ 2007, זכה מטסומוטו בפרס "המשחק הטוב ביותר" עבור תפקידו בדרמה Bambino!, המבוססת על מנגה מאת סֵאִיקַה טֵטְסוּג'י. בסדרה זו שיחק מטסומוטו את בַאן שוֹגוֹ (Ban Shogo), שף שחצן שהגיע לטוקיו ומגלה שיש לו הרבה מה ללמוד על המטבח האיטלקי.
נוצר הרבה פרסום כשהוא הופיע בטקס הפרסים "Golden Melody" ה47 בטאיוואן, ביוני 2006.


לבוש בחליפה אפורה, כונה ג'ון לעיתים תכופות על ידי כתבי הטלוויזיה הטאיוואנים "הנסיך המקסים" (Prince Charming).
מאתיים מעריצים קיבלו אותו בשדה התעופה, והוא דקלם בפניהם מספר ביטויים במנדרינית בזמן שהציג את פרס העורך הטוב ביותר.
לצד קריירת המשחק וקריירת השירה שלו, מטסומוטו הנחה את Utawara Hot Hit 10 יחד עם אַיַה מַטְסוּאוּרַה (Aya Matsuura) ואַקִיקוֹ ווַאדַה (Akiko Wada). הרגע היותר מוכר מהתוכנית היה הוויכוח של מטסומוטו עם אַקַאנִישִי גִ'ין (Akanishi Jin) מהלהקה KAT-TUN.
קריירת שירה

מטסומוטו הצטרף ל"Johnny's Entertainment" בשנת 1996, בגיל 13. בניגוד לשאר חברי הסוכנות, ג'ון לא עבר אודישנים - אלא הוזמן אישית להצטרף כשקיבל שיחת טלפון מג'וֹני קיטַאגַאווה, מקים הסוכנות.
בספטמבר 1999, במהלך שיט לחופי הונולולו, הוואי, הוא נתן את הופעת הבכורה שלו כחבר הצעיר ביותר של ARASHI. הלהקה הייתה מאוד פופולרית בקרב המעריצים.
למרות שחברי ARASHI נהנו פחות או יותר מפופולריות באופן שווה, חלק גדול מהמעריצים נמשכו ללהקה בעקבות צפייה בדרמות בהן השתתף מטסומוטו, לכן העניקו לו המעריצים את הכינוי Jun-Bait, כלומר "ג'ון פיתיון".
ביוני 2006, הפך מטסומוטו לחלק מקבוצה בלתי רשמית בתוך "Johnny's Entertainment" הקרויה "No Border", הכוללת בתוכה את יַאמַאשִיטָה טוֹמוֹשִיה (Yamashita Tomoshia) מהלהקה NEWS, מוּרַאקַאמִי שִינְגוֹ (Murakami Shingo) מהלהקה Kanjani8, סַאטוֹ אַטְסוּהִירוֹ (Satou Atsuhiro),


אִיקוּטַה טומַה (Ikuta Toma) מהלהקה Johny's Junior's, דוֹמוֹטוֹ קוֹאִיצִ'י (Domoto Koichi) מהלהקה Kinki Kids, יַאמַאגוּצִ'י טַאטְסוּיַה (Yamaguchi Taysuya) מהלהקה TOKIO וטַאקִיזַאוַוה הִידֵאַקִי (Takizawa Hideaki) מהלהקה Tackey & Tsubasa. הקבוצה הוקמה כאשר שמונה חברי "Johnny's Entertainment" נפגשו לארוחת ערב והחליטו לקרוא לעצמם "No Border".
דרמות

Fuji TV, 2010) Saigo no Yakusoku)


Wagaya no Rekishi בתפקיד Yame Yoshio (Fuji TV, 2010)


Smile בתפקיד Hayakawa Bito (TBS, 2009)


Myu no Anyo Papa ni Ageru בתפקיד NTV, 2008) Yamaguchi Hayato)


Bambino! בתפקיד NTV, 2007) Shogo Ban)


Hana Yori Dango בתפקיד TBS, 2005) Tsukasa Domyouji)


Hana Yori Dango 2 בתפקיד TBS, 2007) Tsukasa Domyouji)


Yonimo Kimyona Monogatari בתפקיד Fuji TV, 2006) Imakiyo-San)


Propose בתפקיד אורח בפרק 1 (NTV, 2005)


Kimi wa Petto בתפקיד "Momo" - Takeshi Goda (TBS, 2003)


Gokusen בתפקיד NTV, 2002) Shin Sawada)


Yoiko no Mikata בתפקיד Sawada Shin (מ-NTV, 2003) (Gokusen)


Kindaichi Shonen no Jikenbo 3 בתפקיד NTV, 2001) Hajime Kindaichi)


NTV, 1999) Kowai Nichiyoubi)


Bokura no Yuuki ~ Miman Toshi ~ בתפקיד NTV, 1997) Mori)


Lucky Seven בתפקיד Fuji TV, 2012) Shuntaro Tokita)
סרטים

(Kakushi Toride no San Akunin (2008


(Hana Yori Dango Final (2008


(Kiiroi Namida / Yellow Tear (2007


Boku wa Imouto ni Koi wo Suru בתפקיד Yori (2007) - על בסיס אני אוהב את אחותי הקטנה


Tokyo Tower בתפקיד Koji (2004)


Pika*nchi Life is Hard Dakedo Happy בתפקיד Bon


(Shinjuku Tanteidan Shonen (1998
טנרק שפלה מפוספס

| טנרק שפלה מפוספס |
| --- | --- |
 טנרק שפלה מפוספס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טנרקאים
תת־סדרה:: Tenrecomorpha
משפחה:: טנרקיים
סוג:: טנרק מפוספס
מין:: טנרק שפלה מפוספס
שם מדעי
 Hemicentetes semispinosus ‏קיווייה, 1798
תחום תפוצה


טנרק שפלה מפוספס (שם מדעי: Hemicentetes semispinosus) הוא מין של יונק קטן מסדרת הטנרקאים החי רק במזרחה של מדגסקר, באזורי יער גשם טרופי. למרות דמיונו לקיפוד הוא איננו קרוב אליו, אך מכוסה בקוצים מגוננים כמוהו, והוא יכול להתכדר לכדור. לצד המין טנרק רמה מפוספס (Highland streaked tenrec), הם המינים היחידים בסוג טנרק מפוספס (Hemicentetes).
מאפיינים

אורכו של הטנרק 13–19 סנטימטרים, ומשקלו 125–280 גרם. הוא קרובו של הטנרק המצוי, אך קטן יותר ובעל פרווה קוצנית בצבע שחור וצהוב, צבע נדיר ביותר אצל יונקים. הראש צהוב-שמנת ובעל פסים רחבים שחורים לאורך הלחיים ומצידי העיניים. מאחורי העורף ישנן ציציות ארוכות צהובות, ומאחוריהם הקוצים נמוכים יותר אך עדיין קשיחים מאוד. צבעם שמנת-בהיר ומעט אפור עם גוונים שחורים לאורך הגב. החוטם, הרגליים והזנב ורודים וערומים משיער. הטנרק בעל זיפי שפם רגישים מאוד.
מטרתם של הקוצים הצבעוניים היא להזהיר את התוקפים מקוצניותו, ובנוסף הוא משמיע צרצור מיוחד בחיכוך של קוציו, מה שיכול להבהיל טורף. כך הוא יכול לנוע על קרקע היער ללא חשש. הוא פעיל ביום וגם בלילה והוא מחפש תמיד טרף של שלשולים ועוד חסרי חוליות על קרקעית היער. את הטרף הוא מוציא מהחורים באמצעות כפותיו החזקות ונושך אותם בשיניו החדות והדוקרות.
הטנרקים חיים בקבוצות משפחתיות קטנות במחילות שהם חופרים. לאחר הריון של 58 ימים, הנקבות ממליטות 5–8 גורים המתבגרים תוך 25 יום.
זהו טנרק נדיר יחסית שלא נצפה הרבה, אך מצב שימורו נחשב ל"ללא חשש".
ראו גם

הפארק הלאומי מרוג'ג'י
הערות שוליים

↑  טנרק שפלה מפוספס באתר הרשימה האדומה של IUCN
חרטה

ערך זה עוסק בתחושת חרטה. אם התכוונתם למושגים אחרים בשם זה, ראו .
קנדה חשה חרטה (1874)
חרטה היא רגש שחש מי שאינו מרוצה ממעשיו ומהתנהגותו בעבר. חרטה מלווה לעיתים בתחושות של עצב, בושה או אשמה, לאחר מעשים שמאוחר יותר האדם חש כי מוטב ולא נעשו. חרטה עשויה להיווצר לא רק בעקבות מעשה, אלא גם בעקבות מחדל - האדם מתחרט על שלא פעל במקום שראוי היה שיפעל. לעיתים החרטה מלווה במעשים הנובעים ממנה: שינוי ההתנהגות, התנצלות בפני הנפגע, ואף מתן פיצוי לנפגע. במקרים קיצונים החרטה עלולה להוביל לדיכאון, ואף להתאבדות.
היעדר תחושת חרטה הוא אחד התסמינים של הפרעת אישיות אנטיסוציאלית.
הבעת חרטה בין-אישית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חרטה במשפט הפלילי > חרטה בעת ביצוע העבירה כבסיס לפטור מאחריות פלילית

בסעיף 28 לחוק העונשין נקבע: "מי שניסה לעבור עבירה, לא יישא באחריות פלילית לניסיון, אם הוכיח שמחפץ נפשו בלבד ומתוך חרטה, חדל מהשלמת המעשה או תרם תרומה של ממש למניעת התוצאות שבהן מותנית השלמת העבירה".
בית המשפט העליון בחן את המניע לפטור עקב חרטה:
בפסק דין של בית המשפט העליון נקבע שעל החרטה להיות רגשית-מוסרית, כלומר, "הסעיף דן ב'בעל תשובה' ולא במי ששוקל שיקולי כדאיות, כפי שנובע מדברי הכנסת ומדברי ההסבר להצעות החוק שאוזכרו לעיל" (בדיון בכנסת הדגים ח"כ דן מרידור חרטה משיקולי כדאיות: "אם הוא ראה מכונית משטרה מתקרבת וחזר בו, זה לא מחפץ נפשו אלא מפני שהוא ראה את המשטרה"). בפסק דין שניתן כ-16 שנים מאוחר יותר בוטלה הדרישה שעל החרטה להיות רגשית-מוסרית, ונקבע שניתן להסתפק בחזרה מהכוונה לבצע את העבירה. הנימוק שניתן לשינוי זה הוא שתכלית הוראת הפטור עקב חרטה היא תמרוץ העושה לחזור מהשלמת העבירה, ולכן אין להערים קשיים ולהעמיד דרישות שאינן מתחייבות מהוראת הסעיף ומתכליתו.
חרטה במשפט הפלילי > חרטה לאחר השלמת העבירה כשיקול להקלה בענישה

במשפט הפלילי, לחרטה של עבריין שהורשע ניתן משקל רב במסגרת השיקולים לעונש. הבעת חרטה כנה על ידי המורשע היא נימוק מקובל להקלה בעונשו, ולעיתים אף נימוק להמרת עונש מאסר בפועל בעונש קל יותר, כגון מאסר על תנאי או עבודות שירות.
על החרטה להיות אמיתית, ולא כזו הנעשית מן השפה ולחוץ, רק כדי לזכות בהקלה בעונש. בגזר הדין במשפטו של חיים רמון התייחסו השופטים לחרטתו וציינו:
הבעת החרטה המאוחרת אינה מתיישבת עם האופן בו ניהל הנאשם את הגנתו, כאשר כל חיצי ההגנה כוונו נגד המתלוננת, להכפשת שמה ולרמיסת כבודה ברבים, ובכלל זה הבאת שלוש עדות שקר שהוסיפו שמן לתבערה. עד עתה מהדהדת באוזננו הצעקה שצעק הנאשם למתלוננת, כאשר זו העידה כעדת הזמה, "את שקרנית". כיצד מתיישבת אמירה זו עם הפנמה וחרטה?! מלים יפות אין בכוחן למרק את הנעשה.
שופט בית המשפט העליון חיים כהן הבחין בין חרטה שבמעשה לחרטה שבדיבור:
לגבי חובלים ומזיקים, גנבים וגזלנים, מועלים ורמאים למיניהם, חשובה החרטה שבמעשה מן החרטה שבלב ובדיבור. כבר לימדונו קדמונינו שהמתוודה על חטא ואינו חוזר בו לשלם את הגזל, כמוהו כטובל ושרץ בידו (תענית, ט"ז, א' ורש"י שם, ד"ה ואינו חוזר בו); אבל מי שעושה להשבת הגזילה, וידויו וידוי וחרטתו חרטה. ושוב: אפילו הניעו את העבריין מניעים תועלתיים ואנוכיים גרידא, אין בהם כדי לגרוע מערכה של החזרת הגזילה כעילה להמתקת דינו. עיקר תכליתם של דיני העונשין הוא להשליט את החוק; משהופר החוק במעשה גזילה, ראשית השלטתו היא בהשבת הגזילה. נוטה אני לומר שדיני הנפשות הולכים אחר דיני הממונות, כמו שהיושר הולך אחר הדין. משבאו דיני הממונות על סיפוקם, שוב דיני הנפשות אינם תבענים ואינם תאוותניים כולי האי; לא באו על סיפוקם, יקומו דיני העונשין ויעשו את שלהם לגדור הפרצות ולחזק בדק החוק.
בדיון שהביא להקלת עונשו של השודד רוני ליבוביץ, ניתן משקל רב לחרטתו, כפי שניכר בפסק דינו של המשנה לנשיא מנחם אלון:
שופטי הרוב בבית המשפט המחוזי עמדו על הודאת המערער וחרטתו, אך הטילו ספק בכנותה. בכך באו לכלל טעות. תסקיר המבחן שהוגש לנו, ושלא היה לפני בית המשפט המחוזי, מתאר בפרוטרוט את תולדות חייו הסבוכים והמורכבים של המערער ואת חרטתו העמוקה. ואם יטען הטוען, שגם חרטה כזו כבר הייתה לעולמים ואין היא מיוחדת למערער דנן, בא המערער שלפנינו וצירף מעשה של השבת כל הגזלה שגזל לחרטה שבדיבור ושבלב. והכספים לצורך השבת הגזלה, שנלקחו על ידי המערער בהלוואה מאחרים כדי לפצות מיד וללא דיחוי את הנגזלים, בוא יבואו מתוך כספים שיושגו על ידי מכירת ביתו הוא. דנתי גם דנתי בשודדים משודדים שונים, מקצתם מודים ואינם מביעים חרטה ומקצתם מודים ומתחרטים, אך מעולם לא בא לפניי שודד, המשיב, תוך ימים ספורים מרגע הודאתו וחרטתו, את כל הכספים שגזל לבעליהם, בליווי מכתב אישי לכל נגזל ונגזל, שבו מכה הוא על חטא ושבו מבקש הוא להסביר לנגזליו כיצד בא לכלל מעשי השוד החמורים.
גם בעת מתן חנינה, הבעת חרטה כנה על ידי מבקש החנינה מהווה שיקול חשוב. בנימוקיו להענקת חנינה לנעמי בלומנטל, למשל, ציין נשיא המדינה, שמעון פרס, כי היא "הביעה חרטה ובה קיבלה על עצמה בהכנעה את פסיקתו המרשיעה של בית המשפט".
חרטה כחובה דתית

ביהדות, אם פגע אדם באחר אולם אחר הביע חרטה כנה לנפגע וניסה לתקן את העוול שגרם, קיימת חובה דתית על הנפגע לסלוח ולהתפייס. אם הפוגע אינו מביע חרטה, אין כל חובה לסלוח. זאת כיוון שהיהדות מתמקדת באחריות האישית של החוטא. זוהי אחריותו של החוטא להכיר בחטאו ולבקש מחילה מאלה שבהם פגע.
תהליך התשובה כולל את המרכיבים הבאים:
עזיבת החטא: האדם צריך מבחינה מעשית לעזוב את החטא, אחרת יחשב למי שטובל ושרץ בידו.
חרטה: האדם צריך להתחרט ולהצטער על המעשה הרע שעשה.
וידוי דברים: האדם צריך לומר בקול ולפרט את חטאו בפני עצמו, כדי להיות מודע למעשה.
קבלה לעתיד: האדם צריך לקבל על עצמו, שמכאן ואילך הוא לא יעשה את המעשה הזה יותר.
סקרמנט הוידוי של הכנסייה הקתולית מורכב מחרטה, הודאה וגמילות חסדים.
באסלאם, סליחה דורשת לעיתים קרובות חרטה מצד החוטא. במקרים שבהם האדם מבקש את סליחת האל, מרכיב החרטה הוא מהותי לקבלת הסליחה.
אצל המורמונים, חרטה היא אחד מארבעת עקרונות האמונה. העיקרון כולל חרטה כנה או "צער אלוהי", כפרה במידת האפשר, והימנעות מחטא. המפתח לתהליך החרטה הוא הווידוי של האדם בפני אלוהיו, בו הוא מבקש סליחה על חטאיו ומתחייב שלא לחזור על שגיאותיו. על חטאים כבדים מתוודים בפני בישוף, המציע דרכים לכפרה ועידוד רוחני.
חרטה כצעד חברתי

חרטה היא רגש אישי, שאותו חש האדם, אך יש להבעתה בפומבי גם משמעות חברתית. בתחילת מאסרו של המחבל היפני קוזו אוקמוטו, שלא הביע חרטה על מעשיו, ניסתה משפחתו לשכנעו להביע חרטה בפומבי על מעשיו, ובכך להחזיר את כבוד העם היפני וכבוד משפחתו, על פי כללי המסורת היפנית.
בדרום אפריקה התנצלו הלבנים על משטר האפרטהייד וגם שחורים רבים התנצלו על רצח לבנים. רוצחים התוודו מול בני משפחותיהם של הנרצחים בדיוניהן של "ועדות האמת והפיוס". רבים התוודו, הביעו חרטה וקיבלו חנינה. תהליך זה פתח פצעים אבל היווה תחילתו של ריפוי. הדינמיקה הזו היוותה דוגמה לתהליך דומה שאירע ברואנדה לאחר רצח העם שעשו ההוטו בטוטסי ב-1994. בעשורים האחרונים קמו ברחבי העולם עשרות ועדות דומות (אנ'). לדוגמה, בפרו הוקמה ועדת אמת ופיוס (אנ') דומה לשם חקר מלחמת האזרחים שארעה במדינה בשנות ה-80'.
ראש ממשלת אוסטרליה קווין ראד התנצל בשנת 2008 בפני האבוריג'ינים על רדיפתם ובאוסטרליה נקבע יום לאומי לציון נושא זה, בשם יום ההתנצלות. חודשים מעטים לאחר מכן התנצל ראש ממשלת קנדה סטיבן הרפר בפני האינדיאנים הקנדים על רדיפתם ועל הפלייתם. במסגרת הפעולות שנועדו לתקן את האפליה נחקקו חוקים שהתבססו על "ייחודיותם הגלויה" של האינדיאנים כמיעוט. כחודש לאחר מכן התנצל הקונגרס של ארצות הברית על אפליית השחורים - על העבדות בארצות הברית ועל חוקי ג'ים קרו.
אחד התומכים המשמעותיים בעקירת היפנים בארצות הברית וכליאתם, במהלך מלחמת העולם השנייה, היה ארל וורן, התובע הכללי של קליפורניה. לאחר מכן ראה וורן בתמיכתו בעקירה את אחת משגיאותיו הגדולות, וכתב באוטוביוגרפיה שלו:
"מאז התחרטתי על פקודת העקירה ועל תמיכתי בה, שכן היא לא הלמה את תפיסתנו האמריקאית על חופש ועל זכויות אזרח. כאשר אני חושב על הילדים החפים מפשע שנעקרו מבתיהם, חבריהם וסביבתם אני חש יסורי מצפון."
דברים אלה היו חלק מהחרטה הכללית בארצות הברית על צעד זה.
חרטה ככלי ביחסים הבינלאומיים

ממשלת יפן התנצלה בשנת 1993 בפני קוריאה הדרומית, על אונס של עשרות אלפי נשים בשנות מלחמת העולם השנייה. בדצמבר 2008 התנצלו אנשי רוח טורקים על רצח העם הארמני. בשנת 2011 אישר הסנאט של ארצות הברית החלטת התנצלות על חוק הדרת הסינים.
ראו גם

ערך (סוציולוגיה)
חיברות
חרטת קונה
לקריאה נוספת

איתי ליפשיץ ורינת קיטאי סנג'רו, "מקומה הראוי של החרטה בענישה הפלילית" מחקרי משפט כח, 2012.
הערות שוליים

1 2  ע"פ 5767/14 פלוני נ' מדינת ישראל, ניתן ב־16 ביוני 2015
↑  ע"פ 401/99 מצארווה נ' מדינת ישראל, ניתן ב־11 ביולי 1999
↑  אבירם זינו, החנינה לבלומנטל: בגלל מותו של הבעל והחרטה, באתר ynet, 23 ביולי 2007
↑  official Truth and Reconciliation Commission Website
↑  מאמר מאת ד"ר גליה צבר על רצח העם ברואנדה, באתר זמנים - רבעון להיסטוריה.
↑  סוכנויות הידיעות, אחרי אוסטרליה, גם קנדה התנצלה בפני הילידים, באתר ynet, 11 ביוני 2008
↑  House apologizes for slavery, 'Jim Crow' injustices, באתר CNN (באנגלית)
↑  כתבה מהעיתון ניוזוויק בנושא (באנגלית)
↑  אנשי רוח טורקים מתנצלים על שואת הארמנים, באתר הארץ, 9 בדצמבר 2008
| --- | --- |
בקרת זהויות :  NLI: 987007536951005171  GND: 4177922-8  LCCN: sh89006053  NKC: ph1221406
אנגוס מק'פיידן

| --- | --- |

אנגוס מק'פיידן בסרט "Timeless"
 לידה:  21 בספטמבר 1963 (בן 61) גלאזגו, הממלכה המאוחדת 
 מדינה:  סקוטלנד 
 תקופת הפעילות:  מ-1991 
 מקום לימודים:  בית הספר המרכזי לנאום ודרמה בלונדון  אוניברסיטת אדינבורו 
 http://www.angusmacfadyen.com/
 פרופיל ב-IMDb
 
אנגוס מק'פיידן (באנגלית: Angus Macfadyen; נולד ב-21 בספטמבר 1963), הוא שחקן קולנוע ותיאטרון סקוטי. התפרסם בתפקידו של רוברט דה ברוס בסרט "לב אמיץ" ובסרט ההמשך "רוברט דה ברוס" ובתור ג'ף ריינהארט בסרט "המסור 3".
ביוגרפיה

מק'פיידן נולד בגלאזגו וגדל באפריקה, צרפת, הפיליפינים וסינגפור, לצורך עבודת אביו שהיה דוקטור בארגון הבריאות העולמי. למד באוניברסיטת אדינבורו. החל את דרכו בהפקות המקור הבריטיות "השפה האבודה של קארנס", "חייל חייל" ו"להשתלט על המקלט".
בשנת 1995 התפרסם לראשונה בדרמת הפעולה ההיסטורית "לב אמיץ" בתור האציל המיועד להיות מלך סקוטלנד רוברט דה ברוס, במהלך הסרט בוגד רוברט באביר הסקוטי הפטריוט אותו הוא מעריץ ויליאם וולאס (מל גיבסון) וחובר למלך אנגליה אדוארד הראשון (פטריק מקגוהן).
באותה השנה גם גילם את השחקן הוולשי האגדי ריצ'רד ברטון בהפקה על חייה של השחקנית אליזבת טיילור. הופיע לראשונה בהפקה הוליוודית ב-1997 בתפקיד הראשי בפנטזיית הפעולה "לוחמי המעלה".
ב-1998 כיכב בתור השחקן האנגלי פיטר לופורד בדרמה הטלוויזיונית הביוגרפית על חבורת הראט פאק.
ב-1999 גילם את לוצ'יאוס בנו הבכור של הגנרל הרומאי טיטוס (אנתוני הופקינס) בגרסה הקולנועית המושקעת לטרגדיה של ויליאם שייקספיר  "טיטוס אנדרוניקוס", בנוסף שיחק את אחד מגדולי במאי הקולנוע בכל הזמנים אורסון ולס בדרמה הבלתי מוערכת של טים רובינס "העריסה תתנועע".
בשנת 2000 הופיע באפוס הטלוויזיוני "יאסון וארגונאוטים" בתור האל היווני זאוס. ב-2002 התפרסם במותחן האקשן העתידני "שיווי משקל" בתור יועץ הקונסול המזמן את הסוכן ג'ון פרסטון (כריסטיאן בייל) לשימוע בחשד לחשיפת רגשות ובקומדיה "הסודות של יה יה" בתור קונור מק'גיל ארוסה של המחזאית סידאלי ווקר (סנדרה בולוק).
ב-2003 שיחק בתפקיד משני בסדרת האימה "ניסים" בתור אלבה קיל, הפרופסור לשעבר מ"אוניברסיטת הארוורד". ב-2004 גילם את המצביא היווני מרקוס ליקיניוס קראסוס בהפקה "ספרטקוס".
תפקידו המוכר ביותר בקולנוע בשנים האחרונות היה ב-2006 בסרט האימה "המסור 3" בתור ג'ף אלמן מיוסר שבמהלך העלילה מתגלה כבעלה של הרופאה המדוכאת לין (באהר סומך), ג'ף אשר נחטף בידי ג'ון קריימר למפעל נטוש מאולץ לשחק לפי חוקיו כדי לשרוד. הופיע בקטעי פלאשבק גם בשני הסרטים הבאים בסדרה.
בשנת 2011 שיחק בסרט הקולנוע מקום לחלום עליו.
התפרסם בנוסף גם בתור הגנגסטר האלים "ביג אל" המכה את חברתו קאט (מילה ג'ובוביץ) במותחן הפשע "קליבר 45". שיחק בשישה פרקים בעונה השנייה של סדרת הדרמה הקומית "קליפורניקיישן" בתפקיד ג'וליאן.
בשנת 2017 שיחק בדרמה הביוגרפית "העיר האבודה Z" המבוססת על ספר באותו שם, לצד צ'ארלי האנם וסיינה מילר. ב-2019 חזר לגלם את רוברט דה ברוס בסרט בעל אותו השם.
חייו האישיים

מק'פיידן היה מאורס לשחקנית קתרין זיטה ג'ונס.
פילמוגרפיה נבחרת

לב אמיץ (1995)
נבדה (1997)
Snide and Prejudice‏ (1997)
לוחמי הצדק (1997)
עדיין נושם (1997)
טיטוס (1999)
לנענע את העריסה (1999)
שיווי משקל (2002)
הסודות של יה יה (2000)
עיקרון התענוג (2005)
מכת פתיחה (2005)
המסור 3 (2006)
הצהרה חוקית (2006)
קליבר 45 (2006)
עקרון התענוג (2006)
קו אדום (2007)
המסור 4 (2007)
סיבות לא טבעיות (2008)
פאונד של בשר (2010)
מקום לחלום עליו (2011)
Hirokin‏ (2012)
שוגר (2013)
Copperhead‏ (2013)
העיר האבודה Z (2016)
פרדי (2018)
רוברט דה ברוס (2019)
3022 (2019)
Gangcheolbi 2: Jeongsanghoedam‏ (2020)
הורייזון: סאגה אמריקאית (2024)
Pursued‏ (TBA)
פילמוגרפיה נבחרת > טלוויזיה

ניסים (2003)
בלאקבירד (2006)
רפובליקת דויל (2013)
המרגלים של וושינגטון (2014)
מלאך מוזר (2019)
סין (אל)

| --- | --- |

תצורת חותם גליל המציגה את הסגידה לסין (המיוצג באמצעות סהר)
 תרבות:  מיתולוגיה מסופוטמית, הדת השומרית 
 אלים מקבילים:  Kusuh, Arma, ירח, Moon 
 אב:  אנליל 
 אם:  נינליל 
 בן או בת זוג:  נינגל 
 צאצאים:  שמש, Ningublaga, נוסכו, איננה, Numushda 
 
סִין (באכדית: Su'en, Sîn) או נַנַּה הוא אל הירח במיתולוגיה המסופטמית. נאננה (Nannar) הוא הגרסה השומרית לאל, בנם של אנליל ונינליל, והוא זוהה עם האל השמי סין. שני המקומות המרכזיים לעבודת סין-נאננה היו מקדש אכישנוגל באור בדרום מסופוטמיה, וחרן בצפון.
סין היה גם אל העדרים ופיריון הבקר ואל שדות המרעה, ולכן היה גם האל של השבטים הנודדים שרעו את העדרים. הוא תואר בדמות של עגל וכינויו היה 'הרועה'.
לוח השנה המסופוטמי היה לוח ירחי. בכל חודש נחוגו שלושה ימי חג לכבוד אל הירח: ביום הראשון בחודש - במולד הירח (השווה לברכת הלבנה ביהדות), ביום השביעי - בחצי הסהר, וביום החמישה עשר - במילוא הירח.
במחקר המודרני קיימת סברה כי האל סין היה מושא הפולחן של ראשוני הישראלים. במקרא משתקפת זיקתם של הישראלים הקדומים לפולחן אל הירח בסיפור הנדידה של משפחת אברהם, היוצאת מאור ועוברת בחרן בדרכה לארץ כנען - שני מרכזי הפולחן של אל הירח. ייתכן גם כי שמו של הר סיני נקרא על שם האל סין, ויש שמזהים את מקומו של הר סיני במקום של ג'אבל סין בישר במדבר סיני (כנראה גם שהמילה 'בשורה' בשמו של ההר). הירח משתקף גם בשמותם של בני משפחת אברהם - תרח (ירח), שרה (סהר(ה)), נחור (נחירה - המתרחשת בעת הלבנה) ולבן (לבנה). בספר יהושע אף נכתב בפירוש: "בעבר הנהר ישבו אבותיכם מעולם תרח אבי אברהם ואבי נחור ויעבדו אלהים אחרים" (כ"ד, ב')
שריד לאמונה הזאת מופיע בלוח השנה העברי הקדום, שהיה לוח ירחי, ובמועדי החגים החלים בזמן מילוא הירח (כשהירח מלא), ב-15 לכל חודש: פסח, סוכות, ט"ו בשבט, שושן פורים, ו-ט"ו באב (יום זיכרון).
הפולחן לאל סין התקיים גם במצרים (יחזקאל ל, יד-טו).
הערות שוליים

↑  ש.שפרה ויעקב קליין, מזמור לננה-סין, בימים הרחוקים ההם, 1996, 450-447; 513
↑  A.F. Key, Traces of the Worship of the moon god Sin among the Early Israelites, JBL84 1965
| המיתולוגיה המסופוטמית |
| --- | --- | --- |
| הפנתאון השומרי והאכדי | אבזו – אפסו (אנ') • אוּתוּ – שַמַש • איננה – אשתר • אנו • אנכי – אאה • אנליל • אשור • מרדוך • נינגל (אנ') – נִכַּל • נינורתה • נינחורסג – בלת־אילי • נינליל • נינקאסי • נינתינוגה (אנ') • נרגל • ננה – סין • שלמנו • תיאמת • דומוזיד – דואוזו (תמוז) |  |
| יצירות ספרותיות חשובות | אנומה אליש • הוראות שורופק • עלילות גילגמש |  |
| יצורים מיתולוגיים | אנזו (מפלצת) • חומבבה • למסו • פזוזו • פר השמיים (אנ') |  |
| גיבורים | אותנפישתים • אנכידו • גילגמש • זיאוסודרה • אדאפה |  |
| --- | --- |
בקרת זהויות :  SUDOC: 161168086 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
הלוציגניה

| הלוציגניה |
| --- | --- |
 
תקופה
קמבריון
מיון מדעי
ממלכה:: בעלי חיים
מערכה:: לובופודיה
משפחה:: Hallucigeniidae
סוג:: הלוציגניה
מינים
 Hallucigenia sparsa  Hallucigenia fortis  Hallucigenia hongmeia
שם מדעי
 Hallucigenia

הלוציגניה (שם מדעי: Hallucigenia) הוא סוג של חסר חוליות נכחד שלכאורה חי בראשית הפלאוזואיקון במשך הקמבריון, לפני שרוב החולייתנים התפתחו, חלק מהתופעה הנטענת המכונה הפיצוץ הקמבריוני. נטען שהמאובנים שהשתמרו מיצור מוזר זה התגלו בפצלי ברג'ס שבקולומביה הבריטית, קנדה וכן מממצאים מאתר המאובנים בצ'נגג'יאנג שבסין, והוא הוגדר ב-1977 בידי הפלאונטולוג האנגלי סיימון קונווי מוריס, כשפירוש השם הוא: "הזיה", משום שבשחזור שביצע מוריס נע היצור על קוצים שבלטו מבטנו. קודם לכן הוגדר כמין של היצור הקרוב קנדיה (Canadia) בידי צ'ארלס דוליטל וולקוט. הסוג הכיל 3 מינים שונים בגודל ובצורה.
בספרו חיים מופלאים מתייחס הפלאונטולוג סטיבן ג'יי גולד מסגל אוניברסיטת הרווארד לשחזור שביצע סיימון קונווי מוריס להלוציגניה ב-1997, וכתב שהשחזור "כל כך מוזר, קשה כל כך לדמיין כבעל חיים הפועל ביעילות". גולד העלה השערה שההלוציגניה עשויה להיות "נספח מורכב של יצור גדול יותר, שעדיין לא נחשף". רק מאוחר יותר הוכיחו הפלאונטולוגים לארס רמסולד (Lars Ramskold) וחוֹאוּ שְׂייֵנְגוָאנְג שבשחזור של קונווי מוריס הוא הפך את בעל החיים, כששחזר אותו כך שהקוצים על גבו הפכו לרגליים מוזרות, וכי ההלוציגניה השתייכה כנראה למערכה נושאי ציפורניים.
יצור זה שונה ממרבית בעלי החיים המודרניים, ובעבר נחשב לתולעת רב-זיפית  אך כיום משויך לקבוצה לובופודיה בה כלולים התולעים נושאות הציפורניים ואולי גם פרוקי הרגליים המודרניים. הוא היה קטן ביותר באורך של 0.5 עד 5.5 ס"מ בלבד. המבנה שלו היה מוזר מאוד ודמה באופן שטחי לרב-רגליים בעל "שיירה" של רגליים פרוקות בעלות סעיפים עליהם לאורך גופו ומעליו התנשאו זיזים ארוכים פרוקים משני הצידיים. הראש כמעט בלתי נראה בשל צורתו המוארכת עם מבנה עיניים פשוטות ביותר ו"לסתות לחי" הקרובות לבטן. יצור מוזר זה אולי ניזון כאוכל רקבובית בדומה לשלשולים ולקיפודי ים או שיכל לצוד בעזרת זרועות פרימיטיביות. קשה לחקור אותו עקב האיברים המיקרוסקופיים המוזרים שהשתמרו לו[דרושה הבהרה]. בנוסף מספר איברים שנראו אצלו התבררו ככתמים נוזליים שהשתמרו במאובנים.
אף על פי שקשה לתאר אותו הוא ידוע ממעל 100 מאובנים משומרים שהתגלו בפצלי ברג'ס וכמה עשרות מאובנים מאתר המאובנים בצ'נגג'יאנג. ככל הנראה היה זה יצור מצליח בתקופתו בימים הקדומים של הקמבריון.
גלריה

הלוציגניה בהשוואה ליצורים אחרים מהקמבריון
איור אפשרי של Hallucigenia sparsa
הערות שוליים

↑  Gould, S. J. (1989). Wonderful Life. New York: W. W. Norton & Co., p. 157.
↑  Ramsköld L. and Hou Xianguang (1991). "New early Cambrian animal and onychophoran affinities of enigmatic metazoans." Nature 351 (May 16): 225-228.
אליעזר בודנקין

| --- | --- |

אליעזר בודנקין בתמנע
 לידה:  1910 פינסק, בלארוס
 פטירה:  1990 (בגיל 80 בערך) ישראל
 מקום קבורה:  בית העלמין קריית שאול
אליעזר בודנקין (1910–1990) היה מהנדס וקצין בכיר בחיל האוויר שהקים וניהל את תעשיות מחצבי ישראל (תמ״י). כמנכ״ל תמ״י יזם את הקמת פוספטים בנגב, חרסית וחול זך ומכרות נחושת תמנע. לאחר פרישתו מתמ״י הקים את בנק ירושלים.
ביוגרפיה

למד בגימנסיה יהודית ‘תרבות‘. בגיל 18 נסע לגרנובל צרפת ללמוד הנדסה אזרחית. עם סיום לימודיו בשנת 1933 נסע לארץ ישראל והצטרף לחברת סולל בונה. בשנת 1942 התגייס לצבא הבריטי לחיל הנדסה והתקדם בדרגות עד דרגת קולונל כמפקד יחידת הנדסה. עם גמר המלחמה חזר לעבוד בסולל בונה ומונה למנהל עבודה. כמנהל עבודה פיקח בשנת 1946 על הקמת היישובים המבוצרים: כפר דרום, נירים, קיבוץ בארי, ותקומה במסגרת תוכנית הקמת 11 הנקודות בנגב. לאחר מכן היה בצוות של מקורות וסולל בונה שהניח את קו המים ל-11 הנקודות החדשות בנגב.
עם פרוץ מלחמת העצמאות בשנת 1948 התגייס לחיל האוויר והקים ביחד עם חברים את המערך הטכני של חיל האוויר שהחל את דרכו כאגף אפסנאות, אגף אחזקה והנדסה ושירות הבינוי. הוא שירת כמהנדס הראשי של חיל האוויר בדרגת אלוף-משנה. עסק בעיקר בבניית שדות התעופה של חיל האוויר, במיוחד שדות התעופה בנגב ושדה תעופה ׳חצרים׳.
הוא השתחרר מהצבא בשנת 1951 והתמנה למנהל בית החרושת למלט נשר בחיפה. בשנת 1952 הקים והתמנה למנכ"ל תעשיות מחצבי ישראל. בשנת 1952 הקימה מחצבי ישראל את חברת פוספטים בנגב. ב-1953 את חברת חרסית וחול זך בנגב וב-1954 את מכרות נחושת תמנע.
בשנת 1965 פרש מתעשיות מחצבי ישראל והקים את בנק ירושלים. הוא ניהל את הבנק עד שפרש לגמלאות בשנת 1975.
הוא נפטר בשנת 1990 ונקבר בבית העלמין קריית שאול.